Diari Oficial de la Generalitat Valenciana


Sumari del DOGV 8867, del 27-07-2020 (2020/5983)

Extracte de la Resolució de 3 de juliol de 2020, de la vicerectora d'Innovació i Transferència, per la qual es convoca la III edició dels premis Càtedra Deblanc, de la Universitat de València, als millors treballs de final de grau o de màster relacionats amb metodologies estadístiques, econòmiques i d'aprenentatge automàtic per a la detecció de delictes financers i blanqueig de capitals.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8867

Data del DOGV
:   27-07-2020

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2020/5983


Data del document
:   06-07-2020

Organisme emissor
:   Universitat de València

Tipus de document
:   Extracte

Descriptors 

:   * distinció honorífica

Extracte de la Resolució de 3 de juliol de 2020, de la vicerectora d'Innovació i Transferència, per la qual es convoca la III edició dels premis Càtedra Deblanc, de la Universitat de València, als millors treballs de final de grau o de màster relacionats amb metodologies estadístiques, econòmiques i d'aprenentatge automàtic per a la detecció de delictes financers i blanqueig de capitals. [2020/5983]  
   
BDNS (identif.): 516627.  
De conformitat amb el que estableixen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual es pot consultar en la Base de Dades Nacional de Subvencions   
(http://www.pap.minhap.gob.es/bdnstrans)  
  
Primer. Beneficiaris  
Poden presentar-se als premis Càtedra Deblanc de la Universitat de València els estudiants de qualsevol titulació oficial de les universitats valencianes que hagen elaborat el seu treball de final de grau o de màster sobre un tema relacionat amb les metodologies estadístiques, econòmiques i d'aprenentatge automàtic per a la detecció de delictes financers i blanqueig de capitals.  
  
Segon. Objecte  
La Universitat de València, a través de la seua Càtedra Deblanc, convoca la III edició dels premis Càtedra Deblanc per al millor treball de final de grau o de màster, el tema del qual estiga relacionat amb les metodologies estadístiques, econòmiques i d'aprenentatge automàtic per a la detecció de delictes financers i blanqueig de capitals que estiga elaborat en qualsevol àrea de coneixement i siga presentat en qualsevol de les universitats de la Comunitat Valenciana durant els cursos 2018-19 i 2019-2020. La finalitat d'aquests premis és fomentar entre estudiants universitaris l'estudi i la recerca sobre un tema relacionat amb les metodologies estadístiques, econòmiques i d'aprenentatge automàtic per a la detecció de delictes financers i blanqueig de capitals.  
  
Tercer. Bases reguladores  
https://www.uv.es/uvcatedres/TFM\_DEBLANC\_2020\_val.pdf  
  
Quarta. Quantia  
El premi per a l'estudiant es finança amb el pressupost de la Càtedra Deblanc de la Universitat de València, orgànica 29500048, amb un import de 600 euros.  
  
Cinqué. Termini de presentació de sol·licituds  
El termini de presentació de sol·licituds començarà l'endemà de la publicació de l'extracte d'aquesta convocatòria en el Diari Oficial de la Generalitat Valenciana (DOGV) i es tancarà deu dies naturals, des de l'endemà de la publicació de la convocatòria en el DOGV. Les persones aspirants han d'aportar la certificació de la qualificació que hagen obtingut expedida pel centre responsable. Queden exclosos d'aquesta exigència els alumnes que hagen presentat i defensat els seus treballs a la Universitat de València.  
  
València, 6 de juliol de 2020.- La rectora, p. d. (DOGV 27.06.2019), la vicerectora d'Innovació i Transparència: M.ª Dolores Real García.